Mädara
Mädara on küla Põhja-Pärnumaa vallas Pärnumaal. Enne Eesti omavalitsuste haldusreformi 2017. aastal kuulus küla Vändra valda. Küla paikneb mõlemal pool Pärnu-Paide-Rakvere-Sõmeru maanteed Mädara jõe (Pärnu jõe parempoolne lisajõgi, 38km pikk) ääres. Külas paikneb Mädara linnamägi (1. aastatuhande teine pool), mis oli muistse Alempoisi väikemaakonna üks kahest-kolmest linnusest. 1805. aastal ilmunud maakaardil "Charte von der Herzogthümern Liefland und Esthland oder den Statthalterschaften von Riga und Reval" on küla nimi esitatud kujul Meddara. Aastal 1883 ajalehe Olevik lisana välja antud ühel esimesel eestikeelsel Eestimaa kaardil on küla nimeks märgitud Mädaraa. Külas võib peale palumetsade kohata ka endist liivakarjääri ning motokrossirada. Ühtlasi läbib Mädara küla RMK Oandu-Ikla matkatee ning seal asub matkateele jääv RMK Kellissaare lõkkekoht. . Mädara jõgi, mis suuresti Mädara küla läbib Lumine mets Mädaras Laanepüü on Mädara metsades sageli kohatav kanaline Mädara linnamägi Mädara mets Laanerähni kohtab Mädara vanemates metsatukkades Männi-kuuse segamets Pohlade korjamine marjakombainiga Mänsakut kohtab Mädara männikutes ja kuusikutes Metsavahetee